KTBST เปิดให้บริการแพลตฟอร์มสังคมหุ้นออนไลน์
"KTBST Skynet Social Trading"แพลตฟอร์มสร้างเครือข่ายสังคมการลงทุนออนไลน์คุณภาพ ที่แรกและที่เดียวในประเทศไทยเต็มรูปแบบ พร้อมเปิดแข่งขันเทรดหุ้นชิงรางวัล เฟ้นหา “นักเทรดหุ้นมืออาชีพตัวจริง”
2 ธ.ค. 2562

"KTBST Skynet Social Trading"แพลตฟอร์มสร้างเครือข่ายสังคมการลงทุนออนไลน์คุณภาพ ที่แรกและที่เดียวในประเทศไทยเต็มรูปแบบ พร้อมเปิดแข่งขันเทรดหุ้นชิงรางวัล เฟ้นหา “นักเทรดหุ้นมืออาชีพตัวจริง”
นายชาตรี โรจนอาภา รองกรรมการผู้จัดการ ฝ่ายกลยุทธ์และพัฒนาผลิตภัณฑ์ บริษัทหลักทรัพย์ เคทีบี (ประเทศไทย)หรือ KTBST เปิดเผยว่า KTBST ได้เปิดตัวบริการ KTBST Skynet Social Trading อีกครั้งแบบเต็มรูปแบบ หลังเปิดตัวครั้งแรกเมื่อมีนาคม ที่ผ่านมา ในครั้งนี้ KTBST Skynet เปิดให้บริการพร้อมทุกฟังชั่น โดยเฉพาะฟังชั่นเด่น Master และ Follower
โดยนักลงทุนที่สนใจติดตามการซื้อขายของสังคมการลงทุน จะเรียกว่า Follower หรือผู้ติดตาม ซึ่งจะสามารถติดตามธุรกรรมซื้อขาย และเปลี่ยนแปลงคำสั่งตาม Master หรือนักเทรดหุ้นมืออาชีพ ซึ่งเป็นนักลงทุนที่สมัครใจจะเปิดเผยรายการซื้อขายของตนแบบเรียลไทม์ ซึ่ง Follower 1 ท่าน สามารถเลือกติดตาม Master ได้ครั้งละ 1 คนเท่านั้น และเมื่อติดตามแล้วระบบจะส่งสัญญาณ Master Signal เพื่อแจ้งเตือนการซื้อขายของ Master ไปยัง Follower แต่ละรายพร้อมกัน
ทั้งนี้ Follower สามารถเลือกที่จะกดปุ่มเพื่อ ซื้อ ขาย หรือเปลี่ยนแปลงคำสั่งตาม Master หรือไม่ก็ได้ตาม ดุลยพินิจของตนเอง อีกทั้ง Follower ยังสามารถติดตามสถิติการเทรดหุ้น และดูผลการลงทุนของ Master ทุกรายได้ด้วยวิธีการวัดผลที่เป็นมาตรฐานได้อย่างสะดวกและรวดเร็ว เพื่อเป็นข้อมูลเปรียบเทียบและประกอบการตัดสินใจของนักลงทุนที่เป็นผู้ติดตามในการเลือก Master เพื่อติดตาม และสามารถเปลี่ยน Master ที่ตนเองต้องการติดตามได้เช่นกัน ทั้งนี้เป็นไปตามเงื่อนไขของบริษัท
แพลตฟอร์มเหมาะกับลูกค้า 4 กลุ่ม
1. นักลงทุนมือใหม่ที่ยังขาดประสบการณ์ จะสามารถเรียนรู้แนวทางการลงทุน พร้อมติดตาม และวิเคราะห์กลยุทธ์การลงทุนจาก Master ได้
2.นักลงทุนที่ลงทุนมานานแต่มีผลการลงทุนไม่เป็นที่พอใจ สามารถเลือกติดตาม Master และศึกษาแนวทางของนักลงทุนมืออาชีพที่ท่านชื่นชอบได้ เพื่อแก้ไขข้อผิดพลาดของตนเองได้
3.นักลงทุนที่ไม่ค่อย Active เพราะขาดไอเดียในการลงทุน สามารถติดตาม Master และรับ Trading Signal สัญญาณแจ้งเตือนที่จะส่งไปยัง Follower ทุกครั้งเมื่อ Master ส่งคำสั่งซื้อขาย ไว้เป็นไอเดียใหม่ๆสำหรับตนเองได้
4.นักลงทุนที่ซื้อขายเป็นประจำที่มีความเชี่ยวชาญการลงทุน กลุ่มนี้สามารถสมัครเป็น Master และสร้างชื่อเสียงให้ตนเองด้วยผลการดำเนินงานจริง และสามารถสร้างผลตอบแทนเพิ่มเติมจากการติดตามของ Follower หรืออาจสมัครเป็น Follower เพื่อเปรียบกับการลงทุน Master ที่มีแนวคิดการลงทุนที่ใกล้เคียงหรือแตกต่างกัน ได้อีกด้วย ดังนั้น
ทั้งนี้ เพื่อยกระดับสังคมออนไลน์ที่มีคุณภาพ ด้วยการโชว์ผลงานการเทรดหุ้นจริง KTBST จึงได้จัดการแข่งขัน “KTBST Skynet Social Trading Master Competition” เพื่อเฟ้นหา “KTBST Stock Master” หรือ “นักเทรดหุ้นมืออาชีพตัวจริง” ชิงเงินรางวัล Gift Voucher รวมมูลค่า 100,000 บาทโดยนักลงทุนที่สนใจ สามารถเปิดบัญชีหุ้นประเภท Cash balance เพื่อใช้บริการ KTBST Skynet ได้ตั้งแต่วันที่ 2-25 ธันวาคม 2562 หลังจากเปิดบัญชีเรียบร้อยแล้ว สามารถสมัครเป็น Master ได้ตั้งวันที่ 2 ธันวาคม 2562 – 3 มกราคม 2563 และจะเริ่มการแข่งขันตั้งแต่วันที่ 6-31 มกราคม 2563